4 . லண்டனில் வாழும் சாதாரண ஒரு தமிழனுக்கு தெரியும் BTF யார் என்று. BTF இன்று புலியின் அதிதீவிர ஆதரவாளர்களினாலேயே இயக்கப்படுகின்றது. முன்பு புலிகளின் பெயரால் அடாவடித்தனம் செய்தவர்களும், பாசிச நடத்தை கொண்டவர்களுமே அதில் இயங்குகின்றனர். அவ்வாறான பலரே அந்த ஆரப்பாட்டத்தில் கலந்து கொண்டனர். (இதை வேண்டுமானால் நான் நிருபிக்கத் தயார்). அன்று வன்முறை, பலாத்காரங்களை பாவித்து புலிகளின் பெயரால் பணம் பிடுங்கியோராலும், புலிகளின் இறப்பின் பின் லண்டனில் வாழும் பல பத்தாயிரம் தமிழர்களால் அரசியல்ரீதியாகவும், சமுதாயரீதியாகவும் ஒதுக்கப்பட்டவர்களாலும் நடாத்தப்பட்ட ஆர்ப்பாட்டத்தில், மார்க்சிஸ்ட் லெனினிஸ்ட் என பறைசாற்றும் உங்களுக்கு அங்கு என்ன வேலை? அவர்களுடன் உங்களுக்கான உறவின் அடிப்படை என்ன ?